— 697 — 



de France on escrivist ce bel adverlissement en Angleterre, el que par 

 ce moyen la chose feust rendue plus croyable. Voilà , Madame , les ruses 

 qui sont coustumyères de sortir de la cabale des alchimistes au préju- 

 dice de l'innocence des justes, mais moy qui suis assis sur le rocher de 

 l'espérance que j'ay en mon Dieu, je ne laisse pour cela de porter la 

 teste haulte comme de coustume, pour l'asseurance que j'ay qu'il ne 

 lairra le faist impuny, mais comme il délivra Susanne de la faulse accu- 

 sation des vieillards , aussy me sceaura-t-il bien délivrer de la meschanceté 

 que mes ennemys m'ont mise sus, quand il verra qu'il en sera temps. 

 Vous semble-t-il, Madame, que la lettre qu'on laissa choyr en vostre 

 chambre ces jours passés au préjudice de mons r le Conte soit une im- 

 posture sortye de la mesme boutique que celle dont on me charge, de 

 ces deux testes en ung chaperon comme dit le proverbe ? A quoy tendoyt 

 la lettre que le vidasme monstra à monsieur le Conte en présence du my- 

 lord de Lestre , laquelle il disoy t avoir esté escrite par Franciot au Roy 

 de France, synon pour rendre suspectes à vostre Majesté les actions du 

 dict seigneur Conte, combien qu'il feust innocent, tout ainsy comme je 

 le suis du faict dont je suis injustement calomnié. Or, Madame, ce qui 

 vous doit encores plus fayre croyre que ce n'est aultre que le vidasme 

 qui m'a brassé ceste meschanceté si exécrable , c'est que toutes les mesmes 

 raisons desquelles il se servit, du commencement que je vins à Londres, 

 pour vous persuader que j'estoys venu pour entreprendre contre vostre 

 personne, il s'en sert encores en ceste occasion par la bouche de ceulx 

 qu'il a atiltrés pour me calomnyer ; car en toutes les lettres qu'on escrit à 

 mons r le Conte, hormis celle qui est escrite de France, il ne m'accuse 

 que par conjectures, lesquelles ils veulent fayre recepvoir comme pour 

 fondemens très certains et très véritables : premyèrement que j'avoys 

 aullres fois suyvy feu mons r de Guise pendant qu'il estoyt en Italye, et 

 après, que la Roy ne mère m'avoyt tousjours tant aymé que merveilles, 

 oultre cela qu'encores que je feisse profession de la religion, neantmoins 

 estant à la court je ne vivoys point comme réformé, d'aultant que je fai- 

 soys l'amour partout; pour conclusion que, puisque je n'avoys point 

 encores porté les armes pour l'Evangile jusques à présent , lors mesme- 

 ment que messieurs le Prince et l'admirai vivoient et qu'ils comman- 

 doient à de belles et florissantes armées , il n' estoyt pas croyable que 

 maintenant que les choses sont plus désespérées que jamais , je me ha- 

 zardasse à m'en aller à la Rochelle , si ce n'estoyt pour quelque mal- 

 heureuse intention et volunté. Voylà, Madame, les beaux et les bien 

 fondés argumens dont ils usent pour me convaincre de meschanceté, 

 qui estoyent ceulx là mesmes dont il se servoyt au commencement que je 

 vins à Londres pour vous mettre en deffiance de moy, à tous lesquels 

 je respondray en peu de parolles, de peur d'importuner vostre Majesté 

 de trop long discours. 



